10/02/2012 | Administración LocalMunicipal
Mugardos
XXII Concurso de Pintura Bello Piñeiro - Piñeiro Pose

O Concello de Mugardos, na sesión ordinaria da Xunta de Goberno Local que tivo lugar o dous de febrero do ano dous mil doce, aprobou as bases que rexerán a XXII edición do Concurso de pintura Bello Piñeiro – Piñeiro Pose, que se transcriben de seguido, para os efectos de xeral coñecemento. O Concello de Mugardos convoca a XXII edición do CONCURSO DE PINTURA “BELLO PIÑEIRO” conforme ás seguintes bases: Poderan participar todas aquelas persoas que o desexen que teñan como mínimo 18 anos de idade e sexan naturais ou residentes en Galicia. Admitese un máximo dunha obra, única e orixinal, por concursante que se axustará ás seguintes normas: Tema: Paisaxe galega Técnica: Libre Tamaño máximo: 150 x 150 cm. Os obras poderán estar enmarcadas, como mínimo deberán estar protexidas cun listón e acondicionadas para a súa exposición. As obras entregaranse no departamento de Cultura no Concello de Mugardos, avda. de Galicia, núm.45-baixo, 15620 Mugardos (A Coruña). O prazo de admisión de obras será do 11 ao 26 de xuño, ambos inclusive, no seguinte horario: - De luns a venres de 9.00 a 14.00 horas - Sábados de 9.00 a 13.00 horas As obras presentadas non deberán vir asinadas (no caso de ser premiadas deberán asinarse o día da entrega de premios); acompañaranse dun sobre pechado na parte de atrás no que figuren os seguintes datos: fotocopia do documento de identidade ou do libro de familia, o nome completo do autor/a, o enderezo, o número de teléfono, data de execución e título do cadro. No caso de que o número de obras sobrepase a capacidade da sala de exposicións, o xurado decidirá, no seu caso, a selección das obras presentadas, de tal maneira que se garantice a calidade da exposición. As obras seleccionadas pasarán á fase de concurso e serán expostas. Desta selección farase cargo un xurado cualificado, e recibirán un diploma acreditativo. O xurado cuios nomes serán dados a coñecer unha vez finalice a recepción de obras, dará un fallo inapelable a finais do mes de xuño; dito xurado estará composto por:; persoas vinculadas ao mundo da cultura, o/a gañador/a da anterior edición do concurso, presidido polo sr. Alcalde e actuando como secretaria/o persoal administrativo adscrito á area de Cultura deste Concello. A inauguración da exposición e a entrega de premios será o primeiro domingo do mes de xullo (01.07.2012); a exposición permanecerá aberta ao público na Casa da Cultura durante todo o mes de xullo e podera visitarse en horario de luns a venres de 10.30 a 13.30 horas. Habera un unico premio de 1.800€ e dous accesit, que recibiran premio non metálico. Habera unha mención, que non contará con dotación económica, ao mellor autor/a local. Ao premio se lle aplicara a retención fiscal que corresponda según a lexislacion vixente nese momento. Os premios poderán declararse desertos. Os/as concursantes adquiren o compromiso de acudir ao acto de entrega de premios no caso de resultar premiada a súa obra. O cadro premiado quedará no poder do Concello de Mugardos e pasará a formar parte do patrimonio cultural deste, podendo reproducilo e difundilo con enteira liberdade. O Concello porá todo o seu coidado no tratamento das obras presentadas. Non obstante, non responderá de perdas, danos ou extravíos debidos a roubos, roturas, desperfectos ou causa de forza maior, ou calquera outro acto ou causa alleos á súa vontade. A retirada das obras faráse persoalmente polo autor/a ou por persoa autorizada, durante un mes a partir da finalización da exposición; pasado o devandito prazo, enténdese que renuncia a calquera dereito sobre eles Os/as concursantes, polo feito de concursar, aceptan integramente as presentes bases. Mugardos, xaneiro 2012 O Concello de Mugardos convoca a XXII edición do CONCURSO DE PINTURA “PIÑEIRO POSE” conforme ás seguintes bases: Poderan participar todas aquelas persoas que o desexen que teñan un máximo de 17 anos de idade e sexan naturais ou residentes en Galicia. Admitese un máximo dunha obra, única e orixinal, por concursante que se axustará ás seguintes normas: Tema: Paisaxe galega Técnica: Libre Tamaño máximo: 150 x 150 cm. Os obras poderán estar enmarcadas, como mínimo deberán estar protexidas cun listón e acondicionadas para a súa exposición. As obras entregaranse no departamento de Cultura no Concello de Mugardos, avda. de Galicia, núm.45-baixo, 15620 Mugardos (A Coruña). O prazo de admisión de obras será do 11 ao 26 de xuño, ambos inclusive, no seguinte horario: - De luns a venres de 9.00 a 14.00 horas - Sábados de 9.00 a 13.00 horas As obras presentadas non deberán vir asinadas (no caso de ser premiadas deberán asinarse o día da entrega de premios); acompañaranse dun sobre pechado na parte de atrás no que figuren os seguintes datos: fotocopia do documento de identidade ou do libro de familia, o nome completo do autor/a, o enderezo, o número de teléfono, data de execución e título do cadro. No caso de que o número de obras sobrepase a capacidade da sala de exposicións, o xurado decidirá, no seu caso, a selección das obras presentadas, de tal maneira que se garantice a calidade da exposición. As obras seleccionadas pasarán á fase de concurso e serán expostas. Desta selección farase cargo un xurado cualificado, e recibirán un diploma acreditativo. O xurado cuios nomes serán dados a coñecer unha vez finalice a recepción de obras, dará un fallo inapelable a finais do mes de xuño; dito xurado estará composto por:; persoas vinculadas ao mundo da cultura, o/a gañador/a da anterior edición do concurso Paula Concepcion Mangione Gallucci, presidido polo sr. Alcalde e actuando como secretaria/o persoal administrativo adscrito á area de Cultura deste Concello. A inauguración da exposición e a entrega de premios será o primeiro domingo do mes de xullo (01.07.2012); a exposición permanecerá aberta ao público na Casa da Cultura durante todo o mes de xullo e podera visitarse en horario de luns a venres de 10.30 a 13.30 horas. Estabelécense dúas categorias cos seus respectivos premios: - de 0 a 12 anos: - 1º premio: Material de pintura por importe de 250€ - 2º premio: Material de pintura por importe de 150€ - Premio mellor autor/a local: Premio non metálico que consistira en material de pintura. - de 13 a 17 anos, ambos inclusive: - 1º premio: Material de pintura por importe de 300€ - 2º premio: Material de pintura por importe de 200€ - Premio mellor autor/a local: Premio non metálico que consistira en material de pintura. O xurado asignará, ademáis, dous accésits e distintos premios, con motivo de estimular a participación e calidade dos máis novos; estos premios serán non metálicos e consistirán en material de pintura. Aos premios se lle aplicara a retención fiscal que corresponda según a lexislacion vixente nese momento. Os premios poderán declararse desertos. Os/as concursantes adquiren o compromiso de acudir ao acto de entrega de premios no caso de resultar premiada a súa obra. O cadro premiado quedará no poder do Concello de Mugardos e pasará a formar parte do patrimonio cultural deste, podendo reproducilo e difundilo con enteira liberdade. O Concello porá todo o seu coidado no tratamento das obras presentadas. Non obstante, non responderá de perdas, danos ou extravíos debidos a roubos, roturas, desperfectos ou causa de forza maior, ou calquera outro acto ou causa alleos á súa vontade. A retirada das obras faráse persoalmente polo autor/a ou por persoa autorizada, durante un mes a partir da finalización da exposición; pasado o devandito prazo, enténdese que renuncia a calquera dereito sobre eles Os/as concursantes, polo feito de concursar, aceptan integramente as presentes bases. Mugardos, xaneiro 2012 Mugardos, 3 de febrero de 2012 O alcalde Xosé Fernández Barcia